
RAPORT DE SPECIALITATE,

[bookmark: _Hlk142558375]privind aprobarea dobândirii de către Municipiul Timişoara, a imobilului-teren înscris în 
CF nr. 455646 Timișoara ce face obiectul renunţării la dreptul de proprietate de către Societatea ALENIA ARENA S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara

[bookmark: _Hlk147141380]Având în vedere adresa nr. MTM2023-017990/15.09.2023, înregistrată la Primăria Municipiului Timişoara de către Societatea ALENIA ARENA SRL, prin care ne înştiinţează că renunţă la dreptul de proprietate, asupra imobilului-teren situat în Timişoara str. Pictor Ioan Zaicu nr. 5, înscris în CF nr. 455646 Timișoara, nr. cad. 455646 în suprafață de 13 mp, având ca scop asigurarea unor suprafețe de teren pe care s-a constatat existența unor fundații aferente punctului termic amplasat pe terenul cu număr topografic 26174.
[bookmark: _Hlk130983102]              Având în vedere, “Declaraţia”, de renunţare la dreptul de proprietate, autentificată sub nr. 1705 din 31.08.2023, la Societatea Profesională Notarială „Ciorîcă-Maghiaru-Burescu” de către Notar Public Ciorîcă Marin Eugen,  prin care proprietarul tabular al imobilului-teren menţionat mai sus, reprezentat prin Mihu Dumitru, în calitate de administrator al Societății Alenia Arena SRL declară că renunță la dreptul de proprietate asupra acestuia. Totodată declară că, imobilul-teren, nu este grevat de sarcini și servituți.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 455646 Timisoara a fost notată declarația de renunțare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”. 
[bookmark: _Hlk143079197]În vederea îndeplinirii prevederilor HCLMT nr. 460/27.11.2020 privind aprobarea Planului Urbanistic Zonal “Modificare PUZ aprobat prin HCL 453 din 21.11.2017”, str. Pictor Ioan Zaicu nr. 5 Timişoara este necesară aprobarea dobândirii de către Municipiul Timişoara, a imobilului-teren înscris în CF nr. 455646 Timişoara nr. cad. 455646 având ca scop asigurarea unor suprafețe de teren pe care s-a constatat existența unor fundații aferente punctului termic amplasat pe terenul cu număr topografic 26174.
[bookmark: _Hlk131073798]	La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice iar autorizaţiile de construire vor fi eliberate doar după reglementarea juridică a domeniului public.
[bookmark: _Hlk143084035]	Prin adresa nr. TMI2023-007919/28.09.2023 Direcția Generală de Urbanism-Biroul Avizare PUZ/PUD ne aduce la cunoștiință că suprafața de 13 mp cuprinsă în CF nr. 455646 Timișoara are ca scop asigurarea unor suprafețe de teren pe care s-a constatat existența unor fundații aferente punctului termic amplasat pe terenul cu nr. top. 26174. Totodată, consideră oportună propunerea de dobândire de către Municipiul Timișoara a terenului înscris în CF nr. 455646 Timișoara, ce face obiectul renunțării la dreptul de proprietate al Societății Alenia Arena SRL și trecerea terenului respectiv din domeniul privat al Municipiului Timișoara în domeniul public al Municipiului Timișoara .
	În concluzie, propunem spre analiza Comisiilor din cadrul Consiliului Local al Municipiului Timișoara proiectul  privind aprobarea dobândirii de către Municipiul Timişoara, a imobilului-teren înscris în CF nr. 455646 Timișoara ce face obiectul renunţării la dreptul de proprietate de către Societatea ALENIA ARENA S.R.L. și trecerea terenului respectiv din domeniul privat al Municipiului Timișoara în domeniul public al Municipiului Timișoara.


[bookmark: _Hlk130982290]Având în vedere prevederile legale expuse în prezentul raport şi faptul că din declaraţia proprietarului şi înscrisul din cartea funciară rezultă că destinaţia imobilului-teren este ”teren intravilan pentru drum și zone verzi”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local .

